**These Arms Are Snakes** foi unha banda estadounidense de post-hardcore formada no ano 2002 e que contaba con antigos membros de Botch e Kill Sadie. Antes de separarse en 2009 publicou tres álbums de estudio: *Oxeneers or the Lion Sleeps When Its Antelope Go Home* (2004), *Easter* (2006) e *Tail Swallower and Dove* (2008). Antigos membros de These Arms Are Snakes tocan no presente en Russian Circles, Narrows, Minus the Bear, Crypts e Hooves.

Historia
--------

### Formación

A banda naceu como un quinteto no ano 2002 con Steve Snere de Kill Sadie, Brian Cook de Botch, e Ryan Frederiksen de Nineironspitfire ademais de Joe Preston e Jesse Robertson. Elixiron o nome de "These Arms Are Snakes" porque era as "ridículo e [non] soa realmente como calquera outro nome de banda". O grupo anunciou que fichara por Jade Tree Records en marzo de 2003, e publicou o seu EP de estrea, *This Is Meant to Hurt You*, o 19 de agosto dese ano. Este foi o único lanzamento cun teclista a tempo completo, xa que Jesse Robertson deixou a banda en 2004 tras ter diferenzas de opinión sobre o estilo de xira do grupo. *AllMusic* valorou o EP con tres estrelas sobre cinco e cualificou as letras de "intelixentes [e] astutas".

O grupo continuou como cuarteto a partir dese momento. Antes de gravar o seu primeiro álbum, Joe Preston tamén deixou a banda e foi substituído por Erin Tate, que tocaba en Kill Sadie con Steve Snere e en Minus the Bear. Preston e outros membros de These Arms Are Snakes tiveron un accidente de furgoneta cun camión despois do seu concerto de despedida.

### *Oxeneers*

Brian Cook tocaría ocasionalmente os teclados durante o resto da existencia do grupo. Segundo Ryan Frederiksen, a marcha de Robertson abriu máis espazo no escenario permitíndolles "correr libremente por todo o escenario", conseguindo uns concertos máis intensos. A perda de Robertson tamén permitiu a These Arms Are Snakes centrarse no seu son xeral e crear "arranxos despoxados e espazosos". Estos cambios impactaron no seu álbum de estrea, *Oxeneers or the Lion Sleeps When Its Antelope Go Home* (moitas veces simplificado como *The Lion Sleeps* ou *Oxeneers*), rpublicado por Jade Tree en setembro de 2004.

Para promocionar *Oxeneers*, These Arms Are Snakes uniuse á xira *Totally Badical Tour* co cabeza de cartel Underoath e os abreconcertos The Chariot, Hopesfall, e Fear Before the March of Flames. A banda non foi ben recibida durante esta xira.

### Álbums

| Álbum | Ano | Selo |
| --- | --- | --- |
| *Oxeneers or the Lion Sleeps When Its Antelope Go Home* | 2004 | Jade Tree Records |
| *Easter* | 2006 | Jade Tree Records |
| *Tail Swallower and Dove* | 2008 | Suicide Squeeze Records |

Notas
-----

1. ↑  "These Arms Are Snakes". *Discogs* (en inglés). Consultado o 2019-12-22.
2. 1 2  "These Arms Are Snakes Songs, Albums, Reviews, Bio & More". *AllMusic* (en inglés). Consultado o 2023-10-14.
3. ↑  Punknews.org (2003-03-25). "Jade Tree Signs These Arms Are Snakes". *www.punknews.org* (en inglés). Consultado o 2023-10-14.
4. ↑  "These Arms Are Snakes - This Is Meant to Hurt You". *AllMusic* (en inglés). Consultado o 2023-10-14.
5. ↑  Punknews.org (2004-01-28). "These Arms Are Snakes lose drummer / split EP with Harkonen". *www.punknews.org* (en inglés). Consultado o 2023-10-14.
6. ↑  "These Arms Are Snakes Interview". *The Punk Site*. Archived from the original on 20 de marzo de 2012. Consultado o 14 de outubro de 2023.

|  |  |
| --- | --- |
| Control de autoridades | 
* Wd: Q7783349
* WorldCat
* VIAF: 136250523
* AllMusic: mn0000589117
* Discogs: 313816
* ISNI: 0000 0000 9284 3582
* LCCN: n2005044523
* MusicBrainz: ID
* Songkick: 240328

 |